Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 30.10.2007

Materiál číslo: 89/2007

K bodu: Návrh na predĺženie doby nájmu objektu na Osuského ulici č. 8 na 20 rokov pre 
              žiadateľa Lepší svet, nezisková organizácia

Predkladá:	Návrh na uznesenie:

Marián Miškanin	Miestne zastupiteľstvo mestskej časti
prednosta	Bratislava-Petržalka	
	
	s ch v a ľ u j e 
Prerokované:
	predĺženie doby nájmu objektu na
v Miestnej rade mestskej časti	Osuského ulici č. 8, súpisné číslo 1643,
Bratislava-Petržalka dňa 9. 10. 2007	na dobu 20 rokov pre žiadateľa Lepší
	svet, nezisková organizácia za cenu
	nájmu 1,- Sk/rok za celý predmet nájmu
Spracoval:		

Miriam Blaškovičová
referát SMM
oddelenie nakladania s majetkom

Dôvodová správa

K bodu: Návrh na predĺženie doby nájmu objektu na Osuského ulici č. 8 na 20 rokov 
              pre žiadateľa Lepší svet, nezisková organizácia

Žiadateľ: Lepší svet, nezisková organizácia, Osuského 8, 851 03 Bratislava 

Predmet: objekt na Osuského ulici č. 8, súpisné číslo 1643, LV 3837 – vlastník mestská časť 
               Bratislava-Petržalka, výmera prenajatých priestorov 830,84 m2

Navrhovaná cena:  cena nájmu za 1,- Sk/rok za celý predmet nájmu 

Odôvodnenie:

	Mestská časť Bratislava-Petržalka na základe kúpnej zmluvy zo dňa 20.7.2005 odkúpila od Bratislavského samosprávneho kraja objekt bývalého zdravotného strediska  na Osuského ulici č. 8 za cenu 6.700.000,- Sk.
	Na základe uznesenia č. 278, ktoré prijalo Miestne zastupiteľstvo mestskej časti Bratislava-Petržalka dňa 20.12.2005 uzatvorila mestská časť nájomnú zmluvu č. 08-04-2006 s nájomcom Lepší svet, nezisková organizácia. Predmetom nájomnej zmluvy je nájom nebytových priestorov o výmere 830,84 m2 v objekte na Osuského ul. č. 8 za účelom zriadenia Pracovno-socializačného centra pre zdravotne ťažko postihnutých obyvateľov s komplexnou starostlivosťou. Doba nájmu je stanovená na obdobie od 1.1.2006 do 31.12.2015.
V danom zariadení je 30 klientov (18 rokov a viac) so stredným stupňom mentálneho postihnutia v dennom pobyte. Stará sa o nich 12 členný pracovný team. Klientom sú poskytované sociálne služby kombinované so službami zamestnanosti v aktivačnej chránenej dielni. Chránená dieľňa je rozdelená na : 
•	kaviarnička
•	textilná dieľňa
•	kreatívno-maliarska dieľňa
•	reklamná agentúra
Lepší svet, n.o., spustil pilotný program v Bratislavskom kraji pre klientov s kombinovaným postihnutím - ťažké mentálne postihnutie, autizmus, agresívne prejavy, epilepsia. Rôznymi kultúrnymi a spoločenskými akciami (pravidelné výstavy popredných slovenských výtvarníkov) sa snažia o rozvíjanie potenciálu svojich klientov, vytvárať priestor, kde sa búrajú predsudky, kde sa stretávajú zdraví ľudia s ľuďmi s ťažkým zdravotným postihnutím.
Môžeme konštatovať, že aktivitami a snažením sa všetkých zamestnancov, klientov, ale aj ich rodín v rámci zariadenia sa Lepší svet, n.o. stal poskytovateľom moderných sociálnych služieb na Slovensku, čím vyzdvihol mestskú časť Bratislava-Petržalka na popredné miesto v starostlivosti o svojich handicapovaných občanov
	Za dobu, počas ktorej nájomca Lepší svet, n.o. objekt užíva, investoval do rekonštrukcie objektu cca  deväť  miliónov  slovenských  korún.  Aj napriek  takmer celkovej   rekonštrukcii objektu je potrebná oprava strechy, ktorej zatekanie ohrozuje už vykonané rekonštrukčné práce v objekte, čo si bude vyžadovať investíciu ďalších nemalých finančných prostriedkov. Tieto chce nezisková organizácia získať prostredníctvom sponzorských darov, grantov  a  z európskych  štrukturálnych fondov.  Jednou  z podmienok  na  schválenie daných 

finančných dotácií je aj priloženie zmluvy na dlhodobý prenájom k projektu – najmenej  20 rokov.
	
Na základe uvedených skutočností by nezisková organizácia, ako nájomca objektu, chcela mať záruku dlhodobého užívania objektu aj  v budúcnosti vzhľadom na potrebu veľkých investícií. Preto sa nájomca Lepší svet, n.o.  obrátil na mestskú časť so žiadosťou o predĺženie doby nájmu na 20 rokov.	

Prílohu tohto materiálu tvorí zoznam využívaných priestorov neziskovou organizáciou v objekte, s uvedením spôsobu využitia a výmery. 

Materiál bol predmetom rokovania komisie správy miestneho majetku a miestnych podnikov dňa 8.10.2007, pričom komisia žiadala materiál doplniť o:
•	technický popis, či ide o zastavanú alebo úžitkovú plochu budovy, priestorov, ktoré užíva Lepší svet, n.o. – viď príloha materiálu,
•	informáciu o nákladoch vynaložených na rekonštrukciu nebytových priestorov, prenajatých spoločnosti Duo fit, s r.o. – spoločnosť bola požiadaná o poskytnutie informácie, podklady z jej strany neboli dodané, nakoľko podľa vyjadrenia jej zástupcu všetky doklady súvisiace s rekonštrukciou NP boli poskytnuté Poliklinike Petržalka, ktorá v dobe vykonávania rekonštrukcie  priestory prenajímala. Ďalšie podklady spoločnosť nemá.
•	požiadavku na zabezpečenie samostatného merania energií v byte, ktorý sa nachádza v objekte na Osuského ul. č. 8 – táto požiadavka bude prerokovaná s nájomcom objektu Lepší svet, n.o.,

Materiál bol pripomienkovaný členmi miestnej rady s tým, že do nájomnej zmluvy budú zapracované nasledovné podmienky:
•	vyšpecifikovať výmeru prenajatej plochy organizácii Lepší svet, n.o. – viď príloha materiálu,
•	podmieniť dlhodobý prenájom na 20 rokov realizáciou opravy strechy budovy vrátane tepelnej izolácie,
•	zachovať účel prenájmu, v prípade zmeny účelu zo strany nájomcu vznikne dôvod vypovedania zmluvy prenajímateľom,
•	v prípade ukončenia nájomného vzťahu so spoločnosťou Duo fit, s r.o. prednostne tieto nebytové priestory ponúknuť organizácii Lepší svet, n.o..

Materiál bol prerokovaný v Miestnej rade mestskej časti Bratislava-Petržalka dňa 9.10.2007, ktorá prijala uznesenie č. 88 , ktorým odporúča schváliť Miestnemu zastupiteľstvu mestskej časti Bratislava schváliť po dopracovaní o pripomienky členov miestnej rady a komisie pre správu miestneho majetku predĺženie doby nájmu objektu na Osuského ul. č. 8, súpisné číslo 1643, na 20 rokov pre žiadateľa Lepší svet, nezisková organizácia za cenu nájmu 1,- Sk/rok za celý predmet nájmu.

Výpis 
zo zasadnutia komisie správy miestneho majetku a miestnych podnikov 
konaného dňa  8. 10. 2007

K bodu 1:
Návrh na predĺženie doby nájmu objektu na Osuského ul. č. 8 na 20 rokov pre žiadateľa Lepší svet, n. o.

Uznesenie č. 1
Komisia po prerokovaní materiálu navrhuje predĺženie doby nájmu objektu na Osuského ul. č. 8 na 20 rokov za 1,- Sk/rok pre žiadateľa Lepší svet, n. o. s tým, že do nájomnej zmluvy bude dopracovaná podmienka pre nájomcu na realizáciu opravy strechy budovy vrátane tepelnej izolácie.
Ďalej komisia žiada doplniť:
-	bod b) uznesenia o technický popis, či ide o zastavanú alebo úžitkovú plochu budovy,
-	materiál o informáciu o nákladoch na rekonštrukciu nebytových priestorov, prenajatých firme Duo fit, s. r. o.,
-	požiadavku na zabezpečenie samostatného merania energií v byte, ktorý sa nachádza v objekte na Osuského ul. č. 8.

Hlasovanie:   za – 5,     proti  - 0,   zdržal sa  - 0

Za správnosť výpisu: A. Juríková, odd. NM